Source: http://www.geetha.mil.gr/el/briefing-el/other-info-el/158-%CE%B9%CF%83%CF%84%CE%BF%CF%81%CE%B9%CE%BA%CF%8C.html
Timestamp: 2019-02-20 21:35:45+00:00
Document Index: 28617914

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Ιστορικό - ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ
1. Το Ανώτατο Συμβούλιο Αθλητισμού Ενόπλων Δυνάμεων (ΑΣΑΕΔ) ιδρύθηκε το έτος 1947, με σκοπό την οργάνωση και ανάπτυξη της Φυσικής Αγωγής και του Αθλητισμού στις Ένοπλες Δυνάμεις και στα Σώματα Ασφαλείας της χώρας. Λειτουργεί σύμφωνα με το Προεδρικό Διάταγμα 771/75 «Περί κυρώσεως κανονισμού Εσωτερικής Λειτουργίας και Διαχειρίσεως του Ανώτατου Συμβουλίου Αθλητισμού Ενόπλων Δυνάμεων» καθώς επίσης και με το άρθρο 18 του Ν. 2913/2001. Η Γραμματεία ΑΣΑΕΔ έχει έδρα την Αθήνα (Ελληνικό) και η Υπογραμματεία, το όργανο που υποβοηθά την Γραμματεία ΑΣΑΕΔ για θέματα που αφορούν τον στρατιωτικό αθλητισμό της Β. Ελλάδας, έχει έδρα την Θεσσαλονίκη.
2. Για την εφαρμογή των διατάξεων του άρθρου 18 του Ν.2913/2001, με το οποίο επανασυστήθηκε το ΑΣΑΕΔ, ως Ένοπλες Δυνάμεις νοούνται και η Ελληνική Αστυνομία, το Λιμενικό Σώμα, και το Πυροσβεστικό Σώμα. Για το λόγο αυτό, στο εξής όπου αναγράφεται Ένοπλες Δυνάμεις θα εννοούνται και τα Σώματα Ασφαλείας.
3. Το ΑΣΑΕΔ συγκροτείται από τους:
Υπουργό Εθνικής Άμυνας ως Πρόεδρο
Αρχηγό ΓΕΕΘΑ ως Αντιπρόεδρο
Αρχηγό Γενικού Επιτελείου Ναυτικού
Αρχηγό Γενικού Επιτελείου Αεροπορίας
Αρχηγό του Λιμενικού Σώματος
Αρχηγό του Πυροσβεστικού Σώματος, ως μέλη
Υπαρχηγό του ΓΕΕΘΑ ως Εισηγητή χωρίς ψήφο
Διευθυντή της Γραμματείας του ΑΣΑΕΔ ως Γραμματέα και εισηγητή χωρίς ψήφο
Το ΑΣΑΕΔ χαράσει τις γενικές κατευθύνσεις για την οργάνωση, καλλιέργεια και ανάπτυξη του αθλητισμού στις Ένοπλες Δυνάμεις.
Προωθεί την έρευνα σε θέματα σωματικής αγωγής και αθλητισμού και λαμβάνει μέτρα για τη βελτίωση και τη συντήρηση της φυσικής κατάστασης του προσωπικού των Ενόπλων Δυνάμεων.
Στηρίζει τον Εθνικό αθλητισμό και διευκολύνει τους στρατευμένους και ένστολους αθλητές να διατηρούν την αθλητική τους δραστηριότητα. Συνεργάζεται για τον σκοπό αυτό με όλους τους αθλητικούς φορείς της χώρας και διοργανώνει αθλητικούς αγώνες μεταξύ των Ενόπλων Δυνάμεων και των Σωμάτων Ασφαλείας, σε όλη την επικράτεια προωθώντας ταυτόχρονα και τον αθλητισμό στην περιφέρεια.
Συμμετέχει σε διεθνείς στρατιωτικούς αγώνες (παγκόσμια και Ευρωπαϊκά πρωταθλήματα) στα πλαίσια της παγκόσμιας οργάνωσης στρατιωτικού αθλητισμού CISM. Είναι μέλος του διεθνούς στρατιωτικού συμβουλίου αθλητισμού από το 1950.
3. Η Γραμματεία ΑΣΑΕΔ αποτελείται από:
Έχει την ευθύνη, σε θέματα αθλητισμού και φυσικής αγωγής των Ενόπλων Δυνάμεων και Σωμάτων Ασφαλείας σε εθνικό και διεθνές επίπεδο.
Προγραμματίζει και συντονίζει τις αθλητικές εκδηλώσεις των Ενόπλων Δυνάμεων. Εποπτεύει τη διοργάνωση των αθλητικών αγώνων μεταξύ των αντιπροσωπευτικών ομάδων των Γενικών Επιτελείων των Κλάδων των Ενόπλων Δυνάμεων και των Αρχηγείων των Σωμάτων Ασφαλείας, καθώς και με αθλητικούς συλλόγους προς εξυπηρέτηση εθνικών, κοινωφελών και αγαθοεργών σκοπών αλλά και για την τόνωση του αθλητισμού στη περιφέρεια.
Έχει την εποπτεία και συνεργάζεται με τις Διευθύνσεις Αθλητισμού των Κλάδων των Ενόπλων Δυνάμεων και των Αρχηγείων των Σωμάτων Ασφαλείας για την κατάρτιση των Προεθνικών και Εθνικών Αθλητικών Ομάδων των Ενόπλων Δυνάμεων και Σωμάτων Ασφαλείας. Επίσης παρακολουθεί την εκπαίδευση και την προετοιμασία των ομάδων αυτών, για τη συμμετοχή των στους αθλητικούς αγώνες.
Παρακολουθεί το διεθνή στρατιωτικό αθλητισμό και συνεργάζεται με το Council International du Sport Militaire (Διεθνές Συμβούλιο Στρατιωτικού Αθλητισμού) και με τα Αθλητικά Στρατιωτικά Συμβούλια των άλλων χωρών. Προτείνει τη συμμετοχή των Εθνικών Ομάδων των Ενόπλων Δυνάμεων και Σωμάτων Ασφαλείας σε διεθνείς αγώνες και σε αγώνες του CISM, στο εσωτερικό και στο εξωτερικό και οργανώνει τη σύνθεση, την προετοιμασία και τις κινήσεις των. Εισηγείται τη σύνθεση της Ελληνικής Αντιπροσωπείας στο CISM.
Ζητά τη συνδρομή και την τεχνική και υλική στήριξη της Γενικής Γραμματείας Αθλητισμού όταν απαιτείται, για τη διοργάνωση αθλητικών αγώνων και την παροχή οδηγιών σε αθλητικά θέματα. Είναι ο σύνδεσμος μεταξύ των υπηρεσιών της Γενικής Γραμματείας Αθλητισμού και των υπηρεσιών των Κλάδων των Ενόπλων Δυνάμεων και των Αρχηγείων των Σωμάτων Ασφαλείας για θέματα αθλητισμού, παροχών και εξυπηρετήσεων των στρατευμένων και μονίμων αθλητών με σκοπό τη στήριξη του Εθνικού αθλητισμού.
Εισηγείται θέματα κατασκευής Αθλητικών Κέντρων Ενόπλων Δυνάμεων, γυμναστηρίων, γηπέδων, σταδίων και προμηθειών αθλητικών οργάνων και αθλητικού υλικού καθώς και εθιμοτυπικού υλικού. Προτείνει τη σύνταξη κανονισμών και μελετών σχετικά με τον αθλητισμό στις Ένοπλες Δυνάμεις και στα Σώματα Ασφαλείας και τη φυσική αγωγή του προσωπικού τους.
Ευθύνεται έναντι του ΑΣΑΕΔ και της ιεραρχίας των Ενόπλων Δυνάμεων και Σωμάτων Ασφαλείας για την οργάνωση και ανάπτυξη του στρατιωτικού αθλητισμού καθώς και τη σωστή διαχείριση των οικονομικών πόρων του Συμβουλίου.
Συγκαλεί την επιτροπή Αθλητισμού ανά δίμηνο η οποία αποφασίζει για τον χαρακτηρισμό ή αποχαρακτηρισμό των επίλεκτων αθλητών, σύμφωνα με τα κριτήρια και τις διαδικασίες που καθορίζονται σε σχετική Πάγια διαταγή.
Υπουργείο Εθνικής Άμυνας (Ένοπλες Δυνάμεις)
Υπουργείο Δημόσιας Τάξης (Ελληνική Αστυνομία, Πυροσβεστικό Σώμα)
Υπουργείο Εμπορικής Ναυτιλίας (Λιμενικό Σώμα)
Γενική Γραμματεία Αθλητισμού μέσω ΓΕΕΘΑ
Ενεργοί αθλητές με συμμετοχή τα δυο τελευταία χρόνια ως μέλη των Εθνικών Ομάδων ατομικών ή ομαδικών, που το αγώνισμά τους συμπεριλαμβάνεται στο ισχύον Πρόγραμμα των Ολυμπιακών αγώνων.
Αθλητές των Συλλόγων της ανώτατης κατηγορίας των Ολυμπιακών Ομάδων αθλημάτων και εφόσον έχουν συμμετάσχει τουλάχιστον στους μισούς αγώνες του Πρωταθλήματος πριν την κατάταξή τους στις Ένοπλες Δυνάμεις.
Αθλητές που έχουν κατακτήσει 1η – 3η θέση στο τελευταίο Πανελλήνιο Πρωτάθλημα Ανδρών και εφόσον έχουν συμμετάσχει σε Ολυμπιακούς αγώνες, Παγκόσμια και Πανευρωπαϊκά Πρωταθλήματα.
Αθλητές που έχουν κατακτήσει 1η – 3η θέση ως μέλη των Εθνικών Ομάδων των Ενόπλων Δυνάμεων σε παγκόσμιο Στρατιωτικό Πρωτάθλημα του CISM.
24 Πρωταθλήματα με τη συμμετοχή αντιπροσωπευτικών ομάδων των Ενόπλων Δυνάμεων και Σωμάτων Ασφαλείας σε ισάριθμα Αθλήματα. Τα ανωτέρω Πρωταθλήματα διεξάγονται κυρίως σε παραμεθόριες περιοχές εφόσον υπάρχουν οι ανάλογες υποδομές και προϋποθέσεις οργάνωσής τους με σκοπό τη στήριξη και διάδοση του αθλητισμού στην περιφέρεια.
9 Πρωταθλήματα με τη συμμετοχή αντιπροσωπευτικών ομάδων των Ανωτάτων Στρατιωτικών Εκπαιδευτικών Ιδρυμάτων (ΑΣΕΙ) σε ισάριθμα Αθλήματα.
7 Πρωταθλήματα με τη συμμετοχή αντιπροσωπευτικών ομάδων των Ανωτέρων Στρατιωτικών Σχολών Υπαξιωματικών (ΑΣΣΥ) σε ισάριθμα Αθλήματα.
http://www.geetha.mil.gr/el/briefing-el/other-info-el/158-%CE%B9%CF%83%CF%84%CE%BF%CF%81%CE%B9%CE%BA%CF%8C.html#sigProIdb4f7cd8ee6